
Seminarji in vaje

Splošno:
· prvo srečanje v zvezi s seminarji in vajami je 13. 3. ob 14.40
· seminarske predstavitve bomo dne 22. 5. in 29. 5. od 13.00 do 15.25 (poglej, katera učilnica v VIS!) Na vsak od teh terminov bodo predstavljale tri oziroma dve skupini. Zadnjih 45 min 29. 5. bo evalvacija
· predvidena sta eden ali dva obiska terena, informacije dobite naknadno
Navodila za seminarsko delo:
· oblikujete 5 skupin (4 skupine po 5 in eno po 6 oseb)
· člane skupine vpišete v Excel tabelo na Drive-u (link v spletni učilnici)
· vsaka skupina pride obvezno vsaj 1x na konzultacije vsaj dva tedna pred predstavitvijo
· vsaka skupina odda Power Point prezentacijo seminarske predstavitve najkasneje en dan pred dnevom predstavitve
· ocenjuje se tako prezentacija kot predstavitev 
· kriteriji ocenjevanja so priloženi spodaj
· vsak član skupine poišče eno magistrsko nalogo na tematiko kaznovanja, zaporov in zaprtih oseb; nalogo natančno preštudirajte in o njeni vsebini poročajte ostalim članom skupine
· skupina se skupaj odloči, KATERO SOCIALNOPEDAGOŠKO TEMATIKO V POVEZAVI Z ZAPORI, KAZNOVANJEM IN ZAPRTIMI OSEBAMI BODO OBRAVNAVALE 
· IZBRANO tematiko seminarske morate poglobljeno obravnavati skozi temeljne koncepte predmetne literature: 
Foucault, M. (2004). Nadzorovanje in kaznovanje : nastanek zapora. Ljubljana: Krtina.
Goffman, E. (2019). Azili : eseji o socialni situaciji duševnih bolnikov in drugih zaprtih varovancev. Ljubljana : Založba /*cf. Vključno s spremno besedo (!).
Wacquant, L. (2008). Zapori revščine. Ljubljana : Založba /*cf. dso Vključno s spremno besedo (!).








KRITERIJI OCENJEVANJA: 
zadostno 6 – predstavitev dosega minimalne standarde: obravnava določeno temo, kaže osnovno poznavanje tematike, uporablja in se sklicuje na teoretične koncepte 
dobro 7- predstavitev obravnava določeno temo na način, ki kaže ne le osnovno poznavanje tematike, ampak njeno globje razumevanje, pri čemer uporablja relevantne teoretične koncepte in avtorje, mestoma pa so pri predstavitvi večje vsebinske napake, ki kažejo na nerazumevanje ali pa površno razumevanje tematike
prav dobro 8- predstavitev poglobljeno in kompleksno obravnava določeno temo, pri čemer uporablja teoretične koncepte in  avtorje; predstavitev kaže sposobnost uporabiti strokovni premislek obravnavanega področja; kaže na sposobnost razumevanja, kritičnega uvida in prodornega opažanja prakse; vsebuje implikacije ugotovitev za socialnopedagoško delo v praksi; kaže občutljivost glede etičnih dimenzij strokovnega dela; lahko vsebuje manjše vsebinske napake, ki ne vplivajo na prepričljivost  glavnih tez predstavitve
prav dobro 9- predstavitev poglobljeno, kompleksno in občutljivo obravnava določeno temo, pri čemer uporablja teoretične koncepte in  avtorje; esej kaže sposobnost kritičnega strokovnega premisleka obravnavanega področja; kaže na sposobnost razumevanja, kritičnega uvida in prodornega opažanja prakse; vsebuje implikacije ugotovitev za socialnopedagoško delo v praksi; kaže senzitivnost glede etičnih dimenzij strokovnega dela; kaže na visoko odgovoren odnos do socialnopedagoškega poklica, odgovornosti za dostojanstveno in strokovno podporto delo s posameznikom in skupinami. Predstavitev je lahko na trenutke notranje nepovezana ali vsebinsko manj koherentna.
odlično 10- predstavitev poglobljeno, kompleksno in senzitivno obravnava določeno temo, pri čemer teoretične koncepte in avtorje, uporablja na način, ki kaže poglobljeno razumevanje; kaže sposobnost kritičnega strokovnega premisleka obravnavanega področja; kaže na sposobnost razumevanja, kritičnega uvida in prodornega opažanja prakse; vsebuje implikacije ugotovitev za socialnopedagoško delo v praksi; kaže inovativnost in kreativnost; kaže senzitivnost glede etičnih dimenzij strokovnega dela; kaže na visoko odgovoren odnos do socialnopedagoškega poklica, odgovornosti za dostojanstveno in strokovno podporto delo s posameznikom in skupinami. Kaže sposobnosti povezovanja določene tematike s tematikami, obravnavanimi pri drugih predmetih študijskega programa in iniciativnost pri iskanju dodatne literature s področja. Predstavitev je kljub skupinski izvedbi vsebinsko koherentna in strokovno prepričljiva. Po uporabi teoretičnih konceptov za kritično obravnavanje izbranega pojava v praksi predstavitev po kakovosti izstopa v primerjavi z drugimi.



